lipu sitelen "jan Pepa&soweli Kawa" (toki Inli: Pepper&Carrot, "jan Pepa en soweli Kawa") li lipu sitelen tan jan Tewi Kawa. pana ona li open lon tenpo mun nanpa 5 lon tenpo sike nanpa 2014. kulupu mute li suli e ona.
sitelen musi ni la, jan Pepa li jan pi wawa nasa. soweli Kawa li soweli ona. lipu o pona tawa ale la, ike suli li lon ala.
tenpo sike nanpa 2024 la jan Tewi Kawa li toki e ni: ona li wile pini e pali lipu. lipu nanpa 42 li lipu pini.
sitelen ni li nasin jo pi jan mute li nasin Open-source, la jan mute li ken pali e ijo pi sitelen ni. jan li pali e sitelen e len e musi.
jan Tewi Kawa li pana e nasin pi ante toki tawa ale. ale li ken ante e toki pi sitelen ni tan nasin ona. ni la, toki 68 li lon ona. toki ni 27 li lon lipu ale.
toki pona li lon lipu ale. jan Ke Tami li toki pona e lipu. sitelen pona li lon lipu mute, taso la sitelen Lasina li lon lipu ale.
ona li pali e lipu tan lipu nanpa 6 tawa lipu nanpa 24 la, jan Tewi Kawa li pali kepeken toki Kanse.